procesaur/Wiki.mk huggingface dataset:
Ајде пукна пушка

„Ајде пукна пушка“ — македонска народна песна, напишана од непознат автор. Песната е посветена на кавадаречкиот комита Лазо Ридов - Асијата (1885-1911) кој дејствувал во Кавадаречко во Илиденскиот и Поилинденскиот перид. Песната има ајдутски карактер.
1 Текст
-Ајде пукна пушка
во чикма одаја,
ајде пукна пушка
во чикма одаја.
Ајде, го удари
најдобриот јунак,
ајде го удари,
Лазо Асијата.
Ајде викна, писна,
најдобриот јунак,
ајде викна, писна
Лазо Асијата.
- Ајде немам мајка
рани да преврзе,
ајде немам сестри
крпи да исперат.
Ајде јас си имам
до два мили браќа,
они ќе си вратат
братовата крвца.
Ајде да одиме во Битола

''„Ајде да одиме во Битола“'' — македонска староградска песна, напишана од непознат автор најверојатно во преродбениот период.
1 Одлики
Песната е во изворен 7/8 такт.
2 Текст
:Ајде да одиме во Битола
:во Битола, Широк Сокак
:таму, таму има моми убави
:моми убави, баш македонски.
:Ајде да одиме во меана
:во меана Тумбе кафе,
:таму, таму точат рујно вино
:песни пеат баш македонски.
:Ајде да одиме на Пелистер
:на Пелистер, Бегова Чешма
:таму, таму играат Македонци
:оро комшиско баш македонско.
Ај што оган гори во планина

„Ај што оган гори во планина“ — македонска народна песна. Песната е посветена на македонските партизани кои во песната се борат на една планина против фашистичките окупатори на територијата на Македонија, за време на Втората светска војна. Песната има патриотски и партизански карактер.
1 Текст
Ај што оган гори во планина,
ајде во планина, сред корија.
Ај што пушки грмат, бомби трештат,
ајде цела земја ја потресуваат.
Ајде нека знаат душманите,
таму борба водат партизаните,
смела борба водат, не се жалат,
на фашисти клети не се предаваат.
Ми викна смело партизанка:
- Бегајте дома, клети фашисти!
Овде е земја Македонија,
за вас фашисти црна гробнина.
Ако одам во Битола

„Ако одам во Битола“ — македонска народна песна, текст и музика од Петар Георгиев-Калица. Песната била првпат изведена во 1989 година од Октетот Македонија на фестивалот Валандово ‘89 во Валандово. Ако одам во Битола е најпозната песна на Петар Георгиев и многумина ја сметаат за химна на Битола.
1 Историја и одлики
Песната се одликува со изворен 7/8 такт, а ја отсликува целокупната традиција на градот и животот на битолчани од памтивек до денес, што се чувствува уште во првиот стих:
„Ако одам во Битола, ќе прошетам по Широк Сокак. А на Дембел-чаршија кафе ќе се напијам, младост мило ќе си спомињам…“
Според кажувањето на самиот Калица, иако со години се подготвувал да ја напише оваа песна, ја создал само за пет минути. Првпат била испеана на „Фолк-фест Валандово“, во изведба на октетот „Македонија“ и ја добила третата награда од жирито.
2 Текст
:Ако одам во Битола,
:ќе прошетам по Широк Сокак.
:А на Дембел чаршија
:кафе ќе се напијам,
:младост мило ќе си спомињам. [x2]
:Еј, мори моме, како да речам,
:за Солуна, за Стамбола,
:неа не давам. [x2]
:Ако одам во Битола,
:ќе нарачам до три пајтона.
:Први мене ќе носи,
:в' други чалгии ќе свират,
:в' трети товар, мерак ќе носам. [2x]
:Еј, мори моме, како да речам,
:за Солуна, за Стамбола,
:неа не давам. [x2]
:За Солуна, за Стамбола,
:Битола не давам.
3 Награди
* Трета награда од жирито на Фолк-фест Валандово '89
Ако умрам Македонијо

''„Ако умрам Македонијо“'' — македонска народна песна, музика и аранжман Милан Завков, текст Томислав Которчевиќ. Песната првпат била изведена во 1997 година од Билјан Стојаноски на фестивалот на нови родољубиви и патриотски македонски песни Гоце Фест 1997 во Скопје. Таа е една од песните кои оставиле белег на фестивалот и се силно врежани во алеите на македонската патриотска музика.
1 Текст
:Ако умрам, еј Македонци,
:ова срце закопајте го,
:таму долу на сред Солунско,
:па да никне ѕвоно големо,
:што ќе бие и раскажува:
:тука земја е македонска!
::Македонијо, на нас душата
::ни е горе на врв Пирина,
::срце долу – на сред Солуна,
::крвта – бистра вода Вардарска.
:Ако умрам Македонијо,
:пуста душа нека полета
:таму горе, меѓу облаци,
:да се стори сокол Пирински,
:глас да пушти и раскажува:
:тука земја е македонска!
::Македонијо, на нас душата
::ни е горе на врв Пирина,
::срце долу – на сред Солуна,
::крвта – бистра вода Вардарска.
:Ако умрам, еј Македонци,
:од кај Вруток да ме пуштите,
:па да тргнам, да си поминам,
:да ја видам, да ја исплачам,
:таа малку што ни остана –
:света земја, македонска.
::Македонијо, на нас душата
::ни е горе на врв Пирина,
::срце долу – на сред Солуна,
::крвта – бистра вода Вардарска.
:Ако умрам Македонијо!
Илинденска споменица

:''За други значења на поимот Илинден воидете на појаснителната страница''
Илинденската споменица — македонско одликување востановено од Народното собрание на Народна Република Македонија. Споменицата популарно е наречена „Илинденка“. Доделена е во 1951 година на преживеаните илинденци по повод 50-годишнината од Илинденското востание.
1 Опис
Илинденската споменица е на квадратна основа со пречник од 60 мм. Основната површина била изработувана од позлатен никел и истата е во форма на радијални зраци кои стигнуваат до надворешниот раб на споменицата и се назабени. Круг, со пречник од 60 мм, е вметнат во основната површина, и истиот се состои од две ловорови гранки поврзани на дното. Во кругот има релјеф на борци илинденци, изработуван од посребрен никел. Борците се во борбен строј и со пушки во рацете. Среде споменицата има релјеф на борец од Илинденското востание, кој се издвојува како централна фигура. Борецот носи штик и два реденика, од кои едниот се протега од левото рамо преку градите, а другиот околу појасот на борецот. Борецот во десната рака го држи развеано знамето на востанието, кое го покрива горниот дел од вметнатиот круг. На дното на вметнатиот круг, каде што се поврзани ловоровите гранки, стои натпис со големи кирилични букви: „Илинден 1903“. Вметнатиот круг, борците, централната фигура и натписот биле изработувани од чисто сребро. Лицето на споменицата е испупчено.
2 Критериуми
Илинденската споменица се доделувала на:
* лица кои во национално-револуционерното движење и борбата за ослободување на македонскиот народ работеле како организатори или раководители;
* лица кои во тоа движење и во таа борба со оружје в раце како борци непосредно учествувале во оружени судири со војска, полиција, потери и други наоружани одреди организирани од непријателот со цел да се сузбие и угуши движењето и борбата;
* лица кои по наредба од организаторите и раководителите на движењето и борбата вршеле специјални задачи и акции во полза на движењето и борбата;
* лица кои на друг начин лично стекнале особени заслуги за движењето и борбата или постигнале особени успеси во движењето и борбата за ослободување на македонскиот народ;
3 Поврзано
* Орден Илинден - 1903 година
4 Наводи
*
Алтан

Алтан — турска златна монета, најпрвин кована во Истанбул, во времето на Мехмед II Освојувачот (1478 г.). Во Македонија се ковала во Сер, во време на султанот Бајазит II во 1481 г.
По освојувањето на Египет и султанот Селим I Јавуз ковал златна монета (1517г.), позната под името ешреф. Подоцна златници ковале и други турски султани, во различни ковници низ царството. За време на владеењето на Сулејман Законодавецот и на Селим II, се ковале златници во Кратово. Паралелно со турските, во оптек биле и туѓи златници, особено венецијанските.
1 Наводи
Џамија (Србица)

Џамија (Србица) — главна селска џамија во селото Србица, во Општина Кичево, Македонија.
1 Местоположба
Џамијата се наоѓа на самото сретсело во Србица.
2 Историја
Џамијата била подигната околу 1925 година на местото на постара џамија, која била разрушена во 1912 година.
Виртемберг

Виртемберг (|Württemberg) — историско-географска област во Германија која приближно се совпаѓа со културно-јазичното подрачје на Швабија. Заедно со традиционалните области Баден и Хоенцолерн денес ја сочинуваат сојузната покраина Баден-Виртемберг.
1 Историја
Областа првобитно била во состав на Војводството Швабија. Подоцнежните историски периоди можат да се поделат вака:
* Грофовија Виртемберг (1083–1495)
* Војводство Виртемберг (1495–1803)
* Изборно Кнежевство Виртемберг (1803–1806)
* Кралство Виртемберг (1806–1918)* Слободна Народна Држава Виртемберг (1918–1945)
По Втората светска војна, областа е поделена на Виртемберг-Баден и Виртемберг-Хоенцолерн поради различните окупациски зони на САД и Франција. Во 1952 г. е ставена во сојузната покраина Баден-Виртемберг. Градот Штутгарт, како историска престолнина на Виртемберг, станал главен град на денешната сојузна покраина.
2 Поврзано
* Список на земји во Светото Римско Царство
* Хоенцолерн (покраина)
* Виртемберг (замок)
Централен и Западен Округ (Хонгконг)

Централен и Западен округ е сместен на северозападниот дел на островот Хонгконг е една од 18-те административни области на Хонгконг. Со население од 243.266 жители во 2016 година округот има трето најниско население, но и поради релативно малата големина има најобразовани жители со втор најголем приход.
Централниот округ е централната деловна област и основната урбана област на Хонгконг. Западниот округ ги опфаќа Шек Тонг Цуи, Кенеди Таун, Саи Јинг Пан, делови од Лунг Фу Шан. Округот бил дел од градот Викторија, најраната урбана населба во колонијалниот Хонгконг.
1 Наводи
Македонски документ

Македонски документ (англиски: ''Macedonian document step 1'') - рок-албум (компилација од 14 песни на разни македонски изведувачи), објавен од издавачката куќа „Трот“ во 1994 година.
1 Содржина
Албумот содржи 14 песни:# Падот на Византија, „Сепак истата состојба“ (мај 1985)
# Badmingtons, „Сите обични луѓе“ (мај 1984)
# Anstasia, „Давидова харфа“ (април 1990)
# Vermilion Deviate, „Криза“ (април 1992)
# Кисмет, „Heaven in Asia“ (јануари 1993)
# Fresh, „Revolution (април 1991)
# Seth, „Мирна“ (септември 1992)
# Архангел, „Сениште“ (септември 1989)
# Lola V. Stain, „Афионови полиња“ (февруари 1988)
# Нора, „Dear Prudence“ (јануари 1994)
# Don't! Who? One., „Ugly Children From Ugly Parents“ (мај 1994)
# Green Grass Dreams, „2 m. Underground“ (февруари 1991)
# Cyborg, „Waiting No More“ (февруари 1992)
# Suns, „Дваца“ (февруари 1992)
2 Информации за албумот
Албумот е објавен како прво издание на издавачката куќа „ТРОТ“. Неговото издавање го подготвило музичкото списание „Тротоар“, а со финансиска помош од Фондот отворено општество на Македонија. Инженер на звукот бил Бојан Угриновски, автор на фотографијата на обвивката е Киро Галевски.
Ингот

Ингот — парче метал што се добива со излевање во некаква форма, најчесто кратки и дебели шипки или блокови, пред понатамошна обработка. Овој термин често се користи за парче сирово железо излеано во песок или кокили (до 1000) кое понатаму се преработува во челик .
1 Својства
Материјалот од кој се прави ингот најчесто е железо, но и благородни метали, односно злато и сребро . Тие се излеваат во форма погодна за транспорт, но и за понатамошна обработка, како што се ленти, плочи и листови. Нивната тежина се движи од неколку килограми до над 500 тони .
2 Историја
Во центрите на бронзеното време, како што се Микена и кралските палати на Крит, пронајдени се инготи од бакар во форма на перница и тешки и до 32. Потеклото на овие инготи е или од Блискиот Исток ( градови како што се Угарит и Милет ) или од рудниците од Кипар .
Данска секира

Данската секира е борбена секира, најмногу користена помеѓу времето на викиншката ера и раниот среден век. Други имиња за оружјето вклучуваат англиска долга секира и обелена секира.
1 Историја
Во текот на 10-11 век, данската секира стекнала популарност во областите надвор од Скандинавија кај што имало силно влијание на Викинзите, како што се Англија, Ирска и Нормандија. Историските извештаи ја опишуваат данската секира како оружје на воената елита во овој период, како што се Хаскарлите од англосаксонска Англија. Во таписеријата од Бајеа, визуелен запис за искачување на Вилијам I на престолот во Англија, секирата е скоро исклучиво управувана од добро оружените хаскарли. Овие хаскарли биле основните телохранители на кралот Харолд во Битката кај Хејстингс. Данска секира, можда и на кралот Едвард, е понудена на Харолд пред да биде крунисан. Таписеријата кај Бајеа исто така прикажува хаскарл кој со еден удар ја расцепува главата на еден нормански коњ. Познато е дека секирата исто била користена од Варјашката гарда. Една преживеана плоча од слонова коска од Цариград од 10 век прикажува телохранител од Варјашката гарда како држи секира која е висока колку него. 
Иако името го задржува скандинавското наследство, данската секира станала широко користена низ цела Европа од 12 век, бидејќи секирите добиле прифаќање како оружје за витези, иако не го достигнаа статус како на меч. Тие, исто така, започнаа да се користат широко како оружје за пешадија, со издолжена дршка од околу 1.8 метри. Во 13 и 14 век, исто така, се забележани промени во обликот, при што сечилото исто било издолжено. Оваа издолжена варијанта во Англија била нарекувана ''спарт.'' Се смета дека ова оружје е предок на хелебардата.
Во чест на Каталонија

Во чест на Каталонија (''Homage to Catalonia'') е политички роман на Џорџ Орвел. Романот е личен запис за неговото лично искуство и видувања за Шпанската граѓанска војна и Орвеловото активно учество во милицијата на Работничката партија на марксистичко обединување (POUM), која пак била дел од републиканската армија. Оваа војна е еден од клучните настани кои го дефинираат неговиот политички поглед и имала големо влијание врз неговите дела.
Првото издание било објавено во Велика Британија во 1938 година. Оваа книга не била издадена во САД сè до февруари 1952, кога била објавенаа со влијателниот предговор на Лајонел Трилинг. За време на животот на Орвел, книгата била преведена само на италијански, во декември 1948. Денес, книгата е преведена на голем број светски јазици, меѓу кои и на македонски.
1 Поврзано
* Џорџ Орвел
* Шпанска граѓанска војна
Северен Округ (Хонгконг)

Северниот Округ - најсеверниот округ од 18-те окрузи на Хонгконг. Сместен е во североисточниот дел на Новите Територии. Новиот град Фанинг-Шеунг Шуј е во рамките на оваа област. Имал население од 298.657 жители во 2001 година. Округот има втора најмала густина на население во Хонгконг.
Се граничи со градот Шенжен со реката Шам Чун. Повеќето главни точки за пристап до Кина од Хонгконг лежат во оваа област. Северниот Округ е околу 168 км<sup>2</sup> во површина.
1 Демографија
Според статистичките податоци, 70% од населението во округот живее во јавните имоти во Фанлинг-Шеунг Шуј Нов Град. 40 000 селани кои живеат околу двата градски центри и главните рурални градови (Ша Тау Кок и Та Кву Линг) претставуваат најголем број жители во областа.
2 Разно
Северниот крај на пешачката патека Вилсоновата Патека се наоѓа во Северниот Округ. Патеката завршува кај Нам Чунг.
3 Превоз
Северниот Округ го опслужува источна железничката линија, фанлингскиот автопат, сантинскиот автопат и шаутаукокскиот пат.
3.1 МТР станици
* Станица Фанлинг
* Станица Шеунг Шуј
* Станица Ло Ву (крај на источната железничка линија)
3.2 Гранични премини
* Ша Тау Кок (пат)
* Ман Кам То (пат)
* Ло Ву (воз)
4 Поврзано
* Фанлинг
* Гранична затворена област
* Во Хоп Шек
* Список на области во Хонгконг
* ФК Беј Ќу (ФК Северен Округ)
Нефи

Нефи (отомански турски : مخلص ''maḫlaṣ'') — псевдоним на отоманскиот турски поет и сатиричар чие вистинско име било Омер (عمر) (околу 1572, Хасанкале, Ерзурум - 1635, Цариград).
1 Животопис
Нефи дошол во османлиската престолнина Цариград некаде пред 1606 година, кога се забележува дека работел во бирократијата како контролор (''maden mukataacısı''). Нефи се обидел да ја добие наклоноста на султанот за неговата поезија, но не бил успешен во времето на Ахмед I (владеел 1603–1617) и Осман II (владеел 1618–1622). Сепак, конечно, султанот Мурат IV (владеел 1623–1640) ја препознал неговата вештина и му дал стипендија.
Поради неговите злобни литературни напади врз владини службеници, тој бил погубен во 1635 година на барање на ''кајмакамот'' Бајрам-паша.
2 Приказна за неговото погубување
Турскиот историчар и новинар Махмут Сами Шимшек ја раскажува следнава приказна за погубувањето на Нефи:
За погубувањето на Нефи било одлучено поради неговите сатирични стихови за големиот везир Бајрам-паша.
Нефи пристигнал во палатата Топкапи за да ја претстави својата ново напишана сатирична книга „''Sihâm-ı Kazâ''“ на султанот Мурад IV. На претставувањето, еден гром удрил во куполата на палатата. Султанот започнал да вика „''Злобник!''''Земете ја вашата книга и слезете за да се ослободиме од стрелите на несреќата''“.
По напуштањето на публиката на султанот, Нефи побарал да посредува за неговото помилување. Црниот ага со африканско потекло започнал да му пишува писмо на големиот везир додека Нефи стоел во близина и гледал. По кратко време, капка црно мастило паднало врз белата хартија и Нефи веднаш искоментирал со сарказам „''Господине, капеше благословената пот“.'' Господарот на палатата ја искинал хартијата од лутина, а Нефи бил предаден на џелатот. Тој бил храбар до последниот момент и на својот џелат му кажал „ ''Ајде човеку, биди поопуштен!“'' Откако го задавиле со подмачкано јаже во шумата на палатата, неговиот труп бил фрлен во морето.
3 Дела
Нефи бил под силно влијание на класичната персиска поезија, но исто така ја развил и турската ''касиде'' форма. Во прилог на одите, особено за султанот Мурад IV, Нефи напишал саркастичен и честопати витриолен стих за промашувањата на специфичните владини службеници.
4 Користена литература
*::''Овој напис делумно се заснова на материјал од турската Википедија'' .
Саркис Балјан

Саркис Балјан (роден во 1835 во Истанбул - починал во 1899 во Истанбул) — османлиски архитект од познатото ерменско семејство на архитекти Балјан.
1 Животопис
Роден е во 1835 година во Цариград. Вториот од четворицата синови на архитектот Карапет и неговата сопруга Назени Бабајан. Браќата Никогос, Акоп и Симон исто така биле архитекти. Саркис и Никогос студирале заедно на Париската ликовна школа, но поради болеста на Никогос морале да се вратат во Истанбул . Во Истанбул, Саркис се приклучил на проектот на неговиот татко - изградбата на палатата Беглербеговскиот дворец. По смртта на неговиот татко, тој ја презел реставрацијата на палатата Адиле-султан.
Професионалната кариера на Саркис била прекината по смртта на Акоб во 1875 година и стапувањето на престолот на Абдул Хамид II. Заради неговите политички ставови, Саркис поминал 15 години во егзил во Европа, по што се вратил во Отоманското Царство.
2 Граѓанска активност
Тој бил член на Собранието на Ерменската патријаршија и активно им помагал на ерменските уметници .
2.1 Најважни згради
* Палатата Бејлербеј, заедно со татко му Карапет (1861 - 1865)
* Ерменска школа Макрухи во Бешикташ посветена на неговата сопруга (1866)
* Палата Чираган (1863 - 1871)
* Џамија Пертевнијал Султан, заедно со братот Акоб (1871)
* Фабрика за барут во Зејтинбурну (1874)
* Зградата на Министерството за војна, денес зграда на Истанбулскиот технички универзитет
* Медицински факултет, денес зграда на Галатасарајски лицеј
* Малтешка куќа
* Палата Адиле Султан (подигната на местото на павилјонот)
* Палатата Јилдиз
* Саат кула Долмабахче
Саркис Балјан бил погребан на гробиштата во Багларбаши, Усќудар.
3 Галерија
4 Поврзано
Синан
Манастир Рибница во Паштриќ

Манастирот Рибница се наоѓа во Паштриќ, на територијата на општина Мионика, заедно со старото училиште претставува недвижно културно добро како споменик на културата од големо значење.
Игумен на манастирот е Арсеније Јовановиќ .
1 Историја
Манастирската црква е посветена на Светите Апостоли Петар и Павле. Најстарото споменување на манастирот Рибница, претворен во 1832 година во мирска црква датира од 1657 година. За време на Кожчина краина, црквата била запалена, за да во текот на 19 век биде неколку пати обновувана. Од кои за последното обновување во 1823 година. бил заслужен кнезот Јовица Милутиновиќ. Со доаѓањето на монахот Арсенија Јовановиќ како старешина, на 17 декември 2017 година, манастирот Рибница повторно станал активен машки манастир.
Кнезот Рака Тешиќ (1823) и неговиот син мајор Никола Ракиќ (1854) биле погребани кај оваа црква.
2 Манастирска црква, денес
Денешната црква е изградена во 1909 година според проектот на архитектот Светозара Ивачковиќ. На основата е испишан грчки крст со пространа олтарна апсида, од надвор со тространа, а од внатре со полукружна и со нагласени простори за ѓаконик и проскомидија. На западната страна е непропорционално мала припрата со две ниши, од кои во едната е сместо степениште со кружна основа кое води кон галеријата. Во оригиналната верзија црквата имала купола. Главниот портал е нагласен со трем со два столба споени со лак. Црквата е направена од опека и измалтерисана. Декорацијата на фасадите е постигната со наизменични хоризонтални ленти со црвена и жолта боја.
3 Галерија
4 Поврзано
* Старото училиште во Пастриќ
* Список на споменици на културата во Колубарскиот округ
* Споменик на природата Рибница
* Природен споменик Група од девет стебла на липа
Катна

Катна (акадски <sup>URU</sup> Qa-ṭà-na, <sup>URU</sup> Qàṭ-aṭ-na) бил главен град на градското кралство во денешна Сирија. Во годините околу 2.000 п.н.е. овој град бил со значителни трговски врски кои ги контролирала сите важни патишта во околината и најверојатно имал трговски врски со околните култури како Египет и Месопотамија, како и со многу оддалечени култури во светот. Катна бил од страна на Хетитите околу 1340 година п.н.е. уништен и спален. За време на железното доба, тука се наоѓала една помала населба која постоела сè до времето на Византија.
1 Град
Квадратниот ареал на градот бил со површина од околу 110 хектари, опкружен со градски sидини со странични должини од 1000 м, кои се искачувале на височина од 15-20 м. На средината на секоја страна некогаш стоела градска порта .
2 Палата
Старата палата во Катна е изградена на почетокот на 2 милениум п.н.е. и има околу 18.000 м2 простор, таа е една од најголемите палати во своето време во древниот Ориент. Централниот хол е со големина од скоро 1296 м2, покривот кој се потпира на четири столба од 10 м височина, а импресионира и престол собата со должина од 40 м, што е најголемиот простор на истокот од бронзеното време. Таа била ограбена за време на освојувањето на Хетитите и исклучително добро е сочувана. Во страничната соба се пронајдени добро сочувани фрески кои потсетувале на минојското ѕидно сликарство, од кои археолозите известувале за културната врска со просторот на Егејското Море .
Западното крило на палатата било ископано во 2008 година. и било невообичаено добро сочувано. Од првобитните три ката од зградата сè уште стојат ѕидовите од тули на долните два ката со височина од 5,30 метри. Оваа зграда е првата повеќекатница на Блискиот Исток која е до сега откриена. Четири врати со лакови од тули се распоредени во низа по една линија. На Блискиот Исток овие се меѓу најдобро сочуваните лачни објекти од бронзеното време .
Пештера Равништарка

Пештерата Равништарка — речна пештера која се наоѓа во атарот на селото Равниште, на околу 12 км од Кучево. Иако влезниот дел го посетил Јован Цвијиќ, уште во 1894 година, низ целата пештера прв пат поминале селските момчиња во 1980 година.
Спаѓа во редот на поголемите пештери на територија на Србија. Главниот канал е долг 502 м, а вкупната должина на пештерските канали е 589 метри. Се наоѓа на надморска височина од 406 метри. Просечната температура во пештерата е 8 <sup>o</sup>С. Низ пештерата тече потокот Понорац кој извира два километри низводно во Бисина Пештера. Има само една сала, „Црн дворец“, долга 43 метри, широка 20 метри и висока 12 метри. Во пештерата посебно се истакнуваат: Шарец на Крале Марко, Главоњи и Лепа Равништарка, која воедно е и амблем на пештерата.
За туристички посети комплетно е уредена во 2007 година.
1 Галерија
Интеф I

Сехертави Интеф I — локален номарх во Теба за време на раниот Прв среден период и првиот член на 11-та династија кој имал Хорово име. Интеф владеел од 4 до 16 години околу 2120 година п.н.е. или околу 2070 година п.н.е., и за тоа време тој веројатно водел војна со неговиот северен сосед, коптскиот номарх Тјаути. Интеф бил погребан во саф гробница кај Ел-Тариф, познат денес како Саф ел-Даваба.
1 Владеење
Сехертави Интеф I бил првиот член на неговата династија кој ја презел фараонската титула со Хоровото име Сехертави, што може да се преведе како ''„Создател на мирот во двете земји“'', ''„Тој што донесе смиреност во двете земји“'' и ''„Миротворец на две земји“''. Родители на Интеф можеби биле Ментухотеп I и Неферу I.
Преземајќи Хорово име со обете круни, Интеф се прогласил за владетел на целиот Египет. Сепак, другите номарси на Египет го оспорувале неговиот авторитет, меѓу кои главни биле владетелите на 10-та династија во Хераклеополис Магна, кои исто така сметале дека им припаѓа титулата фараон, како и нивниот моќен сојузник Анктифи, номарх од Хиераконполис и верен следбеник на династијата Хераклеополит. При неговото доаѓање на тебанскиот престол, Интеф веројатно владеел само со Тебанската (четврта) област, но се претпоставува дека откако го победил Анктифи или еден од неговите наследници, Интеф ги стекнал трите дела од југот на Теба, до Елефантин и на север сите територии јужно од границата со коптската област. Алтернативно, ова можеби го постигна претходникот на Интеф, Ментухотеп I. Двете хипотези остануваат претпоставки со оглед на малата историска евиденција за овој период.
2 Гробница
Погребниот комплекс на Интеф бил ископан на рид кај Ел-Тариф на спротивниот брег на Нил во Теба, и денес е познат како Саф ел-Даваба. Локалитетот Ел-Тариф содржи три монументални кралски гробници, познати како саф гробници. Написите пронајдени во едната гробница укажуваат на тоа дека таа му припаѓала на Ваханк Интеф II, наследникот на Интеф I. Од друга страна, во Саф ел-Даваба нема натписи, но го има најраниот вид керамика пронајден во Ел-Тариф и, поради оваа причина, најчесто му се припишува на Интеф I. Саф ел-Даваба се состои од голем 300 на 75 метри пропаднат двор, поддржан од колонада што води до капела во мртовечница ископана во ридот и придрена од две комори. Под погребната капела била ископана погребната комора на Интеф I.
Дика Мем

Дика Мем (роден на 31.08.1997) е француски ракометар на ФК Барселона и на француската ракометна репрезентација.
1 Ракометна кариера
Мем започнал да игра ракомет на возраст од само 13 години. Кариерата ја започнал во францускиот клуб Ивон, каде играл до својата 15-та година. Следните две сезони тој играл во Поле Еспоар, а една сезона во Сент Гратиен. Тој се прославил во ракометната елита на 17-годишна возраст и во сезоната 2015/16 дебитирал со Трембле. Во својата прва сезона во ЛНХ, Мем постигнал 93 голови на 25 натпревари. Пред тоа, тој веќе имал вкусено врвно натпреварување, станувајќи европски шампион со репрезентацијата на Франција до 18 години. Мем потпишал договор со ФК Барселона на шест сезони, почнувајќи од 2016/17.
Мем учествувал на Светското првенство во ракомет за мажи 2017 година, каде со францускиот тим го освоил златниот медал.
2 Личен живот
Неговите браќа се кошаркари.
Пелагониска битка (1259)

Пелагониска битка — решавачка битка во долгогодишната борба за римското наследство којашто се војувала во 1259 година. Таа е една од најзначајните битки на Балканот од XIII век.
Се одиграла во Бориловата Шума некаде меѓу леринските села Неокази и Овчарани во почетокот на летото 1259 година. Спротивставени страни биле војската на Никејското Царство, под команда на Јован Палеолог и сојузничките сили на антиникејската коалиција, што ги сочинувале војските на епирскиот деспот Михаил II Ангел и на ахајскиот кнез Гијом II Вилардуенски, како и 400 германски коњаници што ги испратил од Сицилија кралот Манфред.
Ноќта пред битката Михаил Ангел ненадејно го напуштил логорот и се повлекол кон Епир, а добар дел од неговите војници преминале на страната на Никејците. Во жестоката нерамноправна битка помеѓу никејската војска и војските на латинските сојузници на епирскиот деспот, Латините доживеале катастрофален пораз. Голем број од нив останале на бојното поле, а многумина биле заробени, меѓу кои и кнезот Гијом II Вилардуенски и биле одведени во заробеништво во Никеја. Битката во Пелагонија, го означила крајот на повеќедецениската борба за римското наследство и ја потврдила превласта на Никејското Царство на Балканот.
1 Наводи
Симин Хан

Симин Хан — паланка источно од Тузла, Босна и Херцеговина. Има население од 1.325 жители. Има училиште, џамија и центар за обука на младински фудбал. Негови соседни градови се Горна Тузла и Славиновиќи.
1 Историја
За време на Босанскиот пашалак на Отоманската Империја, луѓето го користеле ова место како место за преспивање. Во 17 век, луѓето започнале да го населуваат градот, градејќи куќи и други градби, вклучително и џамија; џамијата стои и денес и е кратко реновирана. Потеклото на името Симин е турско, и значи „Сребрен“.
2 Спорт
Доминантен спорт во Симин Хан е фудбалот. Има еден фудбалски центар за обука, сопственост на локалниот клуб Слога Симин Хан; младинска академија; има жестоко соперништво со клубовите ФК Младост Горња Тузла и Пролетер Славиновиќ. Кошарката е исто така познат спорт во градот, а главен тренинг центар е ОКК Слобода Тузла.
Работничка партија за марксистичко обединување

Работничка партија за марксистичко обединување (|Partido Obrero de Unificación Marxista, |Partit Obrer d'Unificació Marxista) или позната под матичната кратенка ПОУМ била шпанска комунистичка политичка партија создадена за време на Втората Шпанска Република и претежно била активна за време на Шпанската граѓанска војна. Партијата била создадена со спојување на троцкистичката Комунистичка левица на Шпанија и Работничкиот и земјоделски блок. Англискиот писател Џорџ Орвел бил активист на, односно служел во, партиската милиција и бил сведок на сталинистичката репресија врз движењето, настани кои му ги формирале неговите анти-тоталитарни ставови.
1 Создавање
Во 1935, ПОУМ била создадена како комунистичка опозиција на сталинистичката форма на комунизам која била промовирана од СССР, од револуционерите Андрес Нин и Хоакин Маурин. Нин бил под силно влијание на идеите на Лав Троцки, особено неговата теза за „постојана револуција“. Партијата се создала со спојување на Комунистичка левица на Шпанија и Работничкиот и земјоделски блок на Шпанија.
2 Позиција
Партијата пораснала дури и поголема од официјалната Комунистичка партија на Шпанија, и во рамките на целата Шпанија и во Каталонија и Валенсија. ПОУМ била голем критичар на Народниот фронт на Шпанија и неговата стратегија режирана од Сталин и Коминтерната. Сепак, партијата учествувала во Шпанскиот народен фронт кој бил под иницијатива на Мануел Азања, лидер на Републиканската акција. ПОУМ се обидела да спроведе некои радикални политики како дел од Народниот фронт, но тие биле одбиени од централистичките фракции.
Џорџ Орвел, кој се борел во редовите на партиската милиција, изјавил дека членството на партијата изнесувало околу 10 000 во јули 1936 година, 70 000 во декември 1936 и 40 000 во јуни 1937 година. Сепак, Орвел напоменува дека изворите на партијата можеби се претерани.
3 Меѓународни врски
ПОУМ бил член на Лондонското Биро на социјалисти и централни марксисти, кои ги одбиле и реформизмот и Втората интернационала, како и про-московските ориентации на Третата интернационала.
4 Поврзано
* Комунистичка партија на Шпанија
Рима Маркова

Рима Василиевна Маркова (руски: Римма Васильевна Маркова; 3 март 1925 - 15 јануари 2015) беше руска филмска глумица. Таа беше именувана за народен уметник на Русија во 1994 година, додека нејзиниот помлад брат Леонид Марков беше именуван за народен уметник на СССР во 1985 година.
За време на нејзиното детство од 1931 до 1934 година, Маркова играла помали улоги во Драмски театар Саратов, каде што работел нејзиниот татко. Во 1945–1947 година, Рима Маркова студирала во училиштето поврзано со драмски театар Вологда кај нејзиниот брат Леонид. Таа се појавила во мали, но незаборавни делови во бројни советски филмови.
Јавниот профил на Маркова се зголеми на почетокот на 21 век. Таа започна редовно да се појавува на руски ТВ-емисии и ентузијастички води кампања за политичката партија „Фер Русија“ за време на законодавните избори во 2011 година.
Кандидатот на партијата за претседателските избори во 2012 година, Сергеј Миронов, побара од Маркова да ја води својата кампања. „Нејзината популарност низ целата земја е дел од митологијата“, рече тој за Москва Тајмс.
1 Филмографија
* The Life and Adventures of Mishka Yaponchik (Жизнь и приключения Мишки Япончика, 2011) as Pani Basia
* Burnt by the Sun 2 (Утомлённые солнцем 2, 2011) as nurse
* The Best Movie (Самый лучший фильм, 2008) as mistress of prostitutes
* Semeyka Ady (2007)
* Savva Morozov (2007)
* Day Watch (Дневной дозор, 2006) as witch Daria Schultz
* Night Watch (Ночной дозор, 2004) as witch Daria Schultz
* Sdvinutyy (2001)
* Podozrenie (2001)
* Okraina (Окраина, 1998) as Morozov's mother
* Na zare tumannoy yunosti (1997)
* Starye pesni o glavnom 2 (1997)
* Padeniye (1993)
* Arbitr (1992)
* Noyev kovcheg (1992)
* Aferisty (1990)
* Duraki umirayut po pyatnitsam (1990)
* Russkaya ruletka (1990)
* Nechistaya sila (1989)
* Gardemarines ahead! (Гардемарины, вперёд!, 1988) as Holy mother Leonidia
* Staraya azbuka (1987)
* My vesely, schastlivy, talantlivy! (1986)
* Poslednyaya doroga (1986)
* Kazhdyy okhotnik zhelaet znat... (1985)
* Tyotya Marusya (1985)
* Blagie namereniya (1984)
* Chelovecheskiy faktor (1984)
* Idushchiy sledom (1984)
* Polosa prepyatstviy (1984)
* Mirgorod i ego obitateli (1983)
* Obryv (1983)
* Beregite muzhchin! (1982)
* The Pokrovsky Gate (Покровские ворота, 1982) as doctor
* Predel zhelaniy (1982)
* Otpusk za svoy schyot (1981)
* Family Relations (Родня, 1981) as receptionist at the hotel
* Shlyapa (1981)
* Poka bezumstvuyet mechta (1978)
* A u nas byla tishina... (1977)
* Sweet Woman (Сладкая женщина, 1977) as Anna's mother
* Neylon 100% (1973)
* Skvorets i Lira (1973)
* Eternal Call (Вечный зов, 1973–83) as Vasilisa
* Yegor Bulychyov i drugiye (1972)
* Zhuravushka (1968)
* Woman's World (Бабье царство, 1967) as Nadezhda Petrovna
* Wings (Крылья, 1966) as Shura
* The Alive and the Dead (Живые и мёртвые, 1964) as episode (uncredited)
2 Наводи
**
Мочуришна пеперутка

''Mylothris rubricosta'' — мочуришна пеперутка во семејството Pieridae. Ја има во Судан, Етиопија, Уганда, Руанда, Бурунди, Демократска Република Конго, Кенија, Танзанија, Малави, Замбија, Мозамбик, Боцвана и Зимбабве . Живеалиштето се состои од папирусни мочуришта.
Возрасните пеперутки имаат слаб лет и остануваат близу до земјата. Тие се хранат со цвеќињата. Тие летаат со крилата од август до март.
Ларвите се хранат со цвеќињата.
1 Подвидови
*''Mylothris rubricosta rubricosta'' (јужен Судан, Етиопија, Уганда, Руанда, Бурунди, Демократска Република Конго, Кенија, Танзанија, Замбија, Мозамбик)
*''Mylothris rubricosta attenuata'' Talbot, 1944 (источна Танзанија, Малави, северозападно Зимбабве, Боцвана)
*''Mylothris rubricosta pulchra'' Бергер, 1981 година (Демократска Република Конго, западна Танзанија)
2 Користена литература
*
Џеј Џеј Кејл

Џон Велдон „ЏејЏеј“ Кејл“ (5 декември 1938 — 26 јули 2013) — американски гитарист, пејач и текстописец. Иако не сакал да биде центар на вниманието, неговото влијание како музички уметник било широко признато од фигури како Марк Нопфлер, Нил Јанг и Ерик Клептон, кои го опишаа како „еден од најважните уметници во историјата на рок-музиката“. Тој се смета за еден од основоположниците на Тулса Саунд, лабав жанр кој се темели на блуз, рокабили, кантри и џез.
Во 2008 година, Кејл и Клептон добиле Греми награда за нивниот албум ''„Патот до Ескондидо“''.
1 Живот и кариера
1.1 Издигнување до слава
Во 1970 година му го привлече вниманието фактот што Ерик Клептон снимил насловна нумера на „По полноќ“ на неговиот деби албум. На Кејл му било сугерирано дека треба да го искористи овој публицитет и да направи своја верзија. Неговиот прв албум, објавен на 25 октомври 1971 година, го започнал неговиот стил, опишан од новинарот на ''Лос Анџелес Тајмс'', Ричард Кромелин, како „уникатен хибрид на блуз, фолк и џез, обележан со опуштени делови, флуидна гитара и иконски вокал на Кејл. Неговите неконвенционални мешавини му даваат препознатлив и безвременски квалитет, и го издвојуваат од групата американски музичари.“
Во неговата биографија од 2003 година ''Шејки'', Нил Јанг забележал: „Од сите музичари што некогаш сум ги слушнал, најдобрите електрични гитаристи се (Џими) Хендрикс и Џеј Џеј Кејл“. Во документарниот филм „ ''До Тулса и назад: На турнеја со Џеј Џеј Кејл“'' од 2005 година, Ерик Клептон го карактеризирал стилот на гитарата на Кејл како „навистина, навистина минимален“.
Неговиот најголем хит сингл во САД „Луда мама“ се искачил на 22-то место на американската ''Билборд'' Хот 100 листа во 1972 година. Во документарниот филм „ ''До Тулса и назад“'' од 2005 година, Кејл ја раскажува приказната за тоа што му била понудена можност да се појави на телевизиската ''Американскa сцена'' на Дик Кларк за да ја промовира песната, што би ја кренало повисоко на топ-листите. Кејл одбил кога му рекле дека не може да го донесе својот бенд на снимањето и ќе треба да ги синхронизира зборовите.
1.2 Смрт
Кејл починал на 74-годишна возраст во Сан Диего, Калифорнија, на 26 јули 2013 година, откако доживеал срцев удар. Неговата сопруга Кристин Лејкленд го надживеала, со која тој се оженил во 1995 година.
Ненад Перуничиќ

Ненад Перунишиќ (српска кирилица: Ненад Перуничић; роден на 1 мај 1971 година) - црногорски и српски ракометен тренер и поранешен играч.
1 Клупска кариера
Роден во Плевља, Перуничиќ своето тимско деби го направил за сениорскиот тим на Југовиќ во рамките на југословенското првенство, пред да се пресели во Црвена звезда во 1990 година. Тој поминал три сезони во белградскиот клуб, најмногу значајно е тоа што го загубил финалето на првенството од Партизан во 1993 година. Таа година, Перуничиќ ја сменил клупската средина и преминал во тимот на ПСЖ-Аснјерес. Сезоната 1993–94 година, тој ја завршил како втор стрелец во француската лига.
Џек Даниел

Џаспер Њутн „Џек“ Даниел (|Jasper Newton "Jack" Daniel; Линчбург, 5 септември 1846 година — Линчбург, 10 октомври 1911 година) — американски производител на алкохолни пијалаци и основач на дестилеријата за виски Џек Даниелс.
1 Животопис
Џаспер Њутн е роден како најмлад од десетте деца на Келавеј и Лусинда. Мајката и таткото на неговиот татко се доселиле во Америка кон крајот на XIX век. Неговиот дедо Џозеф „Џоб“ Даниел е роден во Велс, додека неговата баба Елизабет Келавеј е родена во Шкотска. Тој имал велшко, англиско, шкотско-ирско и ирско потекло.
Според еден извор, тој се родил во јануари 1849 година. Меѓутоа, корпорацијата Браун-Форман, сегашен производител на брендот Џек Даниелс, тврди дека е обичај да се слави неговиот роденден во септември. Неговата мајка починала кратко по неговото раѓање, најверојатно поради компликации на породувањето. Во јуни 1851 година неговиот татко повторно се оженил и имал уште три деца со маќеата на Даниел, Матилда Вензант.
Компанијата која во моментов е сопственик на дестилеријата тврди дека започнала со работа во 1866 година. Меѓутоа, во биографијата објавена во 2004 година со наслов ''Крв и виски: Живот и време на Џек Даниел'', писателот Питер Крас тврди дека податоците за тоа земјиште и податоци од тапијата укажуваат дека дестилеријата не се отворила пред 1885 година.
Бидејќи Даниел никогаш не се оженил и немал деца, тој го зел неговиот омилен внук Лем Мотолоу како свој. Мотолоу бил надарен за работа со броеви и за кратко го водел целото книговодство за дестилерија.
Даниел починал од труење на крвта во Линчбург во 1911 година. Инфекцијата, наводно, започнала кај неговиот палец, со кој го шутнал сефот, бесен бидејќи не можел да го отвори едно утро на работа затоа што често ги заборавал комбинациите. Неговите последни зборови биле „Уште еден пијалак, те молам“. Овој настан беше повод за маркетинг постер користен во лондонското метро во јануари 2006 година, на кој пишувало „Поука: Никогаш не одете на работа рано„ Честа шега која се раскажува за време на посетата на дестилеријата е дека единственото нешто што му требало на Џек му требаше за да ја отстрани инфекцијата е малку од неговото виски.
Станбик Банка

Станбик банка е дел и членка од групацијата на Стандардна банка и се наоѓа во Јоханесбург, Јужна Африка.
1 Преглед
Станбик банката била усвоена како трговско име во 1992 година, кога Групацијата Стандардна банка, тогаш позната како Стандардна банка инвестициска корпорација, ги купила африканските акции на АНЗ Гриндлејс банка. Новото име било усвоено за да не дојде до забуна со поранешната матична банка на Стандард банка, Стандард Чартерд банка, која продолжила со работа во Африка.
Стандард банката сега постои под името Станбик банка во државите Боцвана, Демократска Република Конго, Гана, Кенија, Малави, Нигерија, Јужен Судан, Танзанија, Уганда, Замбија и Зимбабве.
Групацијата Стандардна банка исто така пстои и како Стандардна банка во Намибија, Свазиленд, Јужна Африка, Лесото, Маврициус, Ангола и Мозамбик. Во Мадагаскар, групата е претставена од Универзитетската трговска банка.
2 Деловна активност
Во септември 2012 година, Станбик банка Танзанија обезбедила финансии со вредност од 3 милијарди американски долари за проектот за ископување на железната руда Мчучума и јагленот Лиганга во областа Лудева во новосоздадениот регион Њомбе во југозападна Танзанија.
Во 2015 година, Станбик банка се соочила со скандал за измама со трансфер на пари од шведската амбасада на приватни сметки на поранешен вработен во амбасадата.
ФК Шефилд Јунајтед

ФК Шефилд Јунајтед (|Sheffield United Football Club) е фудбалски клуб од градот Шефилд, Јужен Јоркшир, Англија. Моментално се натпреварува во Премиер лигата, највисокото ниво на англискиот фудбал. Клубот е основан во 1889 година и има прекар ''сечилата'' кои се наоѓаат и на амблемот на клубот, поради историјата на градот Шефилд за производство на челик.
Во својата долга историја, Шефилд Јунајтед само еднаш бил шампион на Англија, во сезоната 1987-1988 во старата Прва дивизија. Порај тоа, тие имаат освоено и четири ФА Купа во 1989, 1902, 1915 и 1925 година. Шефилд Јунајтед бил еден од основачките членови на Премиер лигата, а нивниот играч Брајан Дин го постигнал првиот гол во новоформираната лига во победата на домашен терен со 2-1 над Манчестер Јунајтед.
Својте домашни натпревари Шефилд Јунајтед ги игра на стадионот Брамал Лејн, кои има капацитет од нешто повеќе од 32,000 седечки места. Традиционално, клубот игра во пругасти црвено-бели дресови и црни шорцеви. Најголемо соперништво имаат со Шефилд Венздеј, со кои го играат градското дерби на Шефилд познато како ''Дерби на Челичниот град''.
Весна Милошевиќ

Весна Милошевиќ (родена на 29 август 1955 година во Кичево, НР Македонија) - поранешна југословенска ракометарка која учествувала на Летните олимписки игри 1980.
Во 1980 година таа го освоила сребрениот медал со репрезентацијата на Југославија. Таа ги одиграла сите пет натпревари како голман.
Опсегот Твид

Опсегот Твид е планински венец што е западно продолжение на работ на калдерата Вулкан Твид, дел од Сценскиот раб на големиот опсег на разделување, сместен во северниот дел на Нов Јужен Велс, во близина на југоисточната граница на Квинсленд, во Австралија.
1 Локација и одлики
Опсегот го означува јужниот степен на Сценскиот раб. Планинскиот масив Бар е највисоката точка на опсегот, со 1,130 метри надморска височина. На запад лежи опсегот Мекферсон и висорамнината Леверс, на север се наоѓа платото Ламингтон со опсегот Најткап кој се протега околу јужните делови на работ на калдерата, југоисточно од опсегот Твид.
Поголемиот дел од опсегот е покриен со прашума и е заштитен во рамките на Националниот парк Граничен опсег, дел од дождовните шуми Гондвана во Австралија и Државната шума Мебин. 64 километри долг Tweed Range Scenic Drive е пат низ паркот и по должината на опсегот што обезбедува пристап до местата за гледање низ долината Tweed, вклучувајќи ги „Pinnacle Lookout“ и „Blackbutts Lookout“.
На исток, сливот на Бирил Крик, реката Оксли и реката Рус, притоки на реката Твид ги исцедуваат стрмните падини на долината. На запад, серија потоци, меѓу нив и Бриндл Крик, се влеваат во реката Ричмонд.
2 Поврзано
* Список на планини во Австралија
Краткокрила цистикола

Short-winged cisticola
Conservation status
Least Concern (IUCN 3.1)
Scientific classification
Kingdom:, Animalia
Phylum:, Chordata
Class:, Aves
Order:, Passeriformes
Family:, Cisticolidae
Genus:, ''Cisticola''
Species:, ''C. brachypterus''
Binomial name
''Cisticola brachypterus''(Sharpe, 1870)
Краткокрила цистиколана ''(Cisticola brachypterus),'' исто така е познато како цистикола на душкање.Тоа е вид на птица во семејството Цистиколади . Оваа птица ја има во има во Ангола, Бенин, Буркина Фасо, Бурунди, Камерун, Централноафриканска Република, Чад, Република Конго, Демократска Република Конго, Брегот на Слоновата Коска, Еритреја, Етиопија, Габон, Гамбија, Гана, Гвинеја, Гвинеја-Бисао, Кенија, Либерија, Малави, Мали, Мозамбик, Нигер, Нигерија, Руанда, Сенегал, Сиера Леоне, Сомалија, Јужен Судан, Танзанија, Того, Уганда, Замбија и Зимбабве .
Краткокрилната цистикола личи на недики, сличен член на родот ''Цистикола'', но и недостига руплива круна со пократка опашка и чисти подножја.
1 Живеалиште
Овој вид на птица е распространет низ потсахарска Африка, се јавува од западна Африка до Етиопија јужно до јужноафриканскиот дел на Мозамбик. Вообичаено се наоѓа во во расчистени шумски предели, особено миомбо ( ''Брахистегија'' ), но исто така и во други видови шума од савана. Исто така, зафаќа грмушки со насипи од термити, вегетација по дренажни линии и рабови на култивирани области. Гнездото има форма на топче со страничен влез, изградено од сува трева и лисја засилени со пајакова мрежа. Типично се поставува многу близу до земјата во грутка од трва или мала грмушка.
2 Исхрана
Најчесто јаде инсекти кои ги бара во тревни грутки и на земја. Следниве прехранбени производи се забележани во нејзината исхрана:
Инсекти како што се: термити скакулци (ортоптера) бубачки (Coleoptera) бубачки (хемиптера).
3 Размножување
Во Зимбабве сезоната на поставување јајца е од ноември-март. Птицата носи 2-4 јајца, кои ги инкубира само женката околу 14 дена. Пилињата остануваат во гнездото околу 17 дена.
Ракометна федерација на Холандија

Ракометната федерација на Холандија, позната и како Холандска ракометна асоцијација (|Nederlands Handbal Verbond) (НХВ) - национално ракометно здружение во Холандија. НХВ организира ракомет во рамките на државата и го претставува холандскиот ракомет на меѓународно ниво. Здружението е член на Меѓународната ракометна федерација (ИХФ) и Европската ракометна федерација (ЕХФ).
1 Лиги
1.1 Мажи
* БЕНЕ-Ракометна лига (заедно со Белгија)
* НХВ Ередивизие
* Еерсте Дивизие
* Твееде Дивизие
* Хоофдкласе
1.2 Жени
* НХВ Ередивизие
* Еерсте Дивизие
* Твид Дивизие
* Хоофдкласе
1.3 Национални купови
* Куп на НХВ
* Суперкуп
Нова џамија (Стрелци)

Нова џамија — нова селска џамија во селото Стрелци, во Општина Кичево, Македонија.
1 Местоположба
Џамијата се наоѓа во Каленџиовско маало, во горниот дел на селото Стрелци.
Според некои ознаки на картите, на местото на оваа џамија може да се наоѓала средновековната црква „Св. Кузман и Дамјан“ („Св. Врачи“).
2 Галерија
Ракометна федерација на Југославија

Ракометната федерација на Југославија, службено Ракометен сојуз на Југославија (|Rukometni Savez Jugoslavije/Рукометни Савез Југославије; |Rokometna zveza Jugoslavije) - раководното тело за ракомет во СФР Југославија. Создадена била во 1949 година.
Таа го раководела националниот состав и државното првенство.
1 Федерации-наследници
* Ракометна федерација на Босна и Херцеговина
* Ракометна федерација на Хрватска
* Ракометна федерација на Косово
* Ракометна федерација на Македонија
* Ракометна федерација на Црна Гора
* Ракометна федерација на Србија
* Ракометна федерација на Словенија